|  |  |
| --- | --- |
| Numri i lëndës: | 2018:059972 |
| Datë: | 13.01.2020 |
| Numri i dokumentit: | 00757865 |

**P nr. 715/18**

**NË EMËR TË POPULLIT**

GJYKATA THEMELORE NË PEJË D.P. , gjyqtari Sejdi Blakaj me sekretaren juridike Gjyljeta Çorkadiu , në lëndën penale kundër të pandehurit L. B , sipas aktakuzës së PTH-së D.P. në Pejë PP/II. nr.1645/18 të dt. 01.10.2018 për shkak të veprës penale: lëndim i lehtë trupor nga neni 188 par 1 pika 1.4 të KPRK-së, pas përfundimit të shqyrtimit fillestar , publik dhe me gojë, të mbajtur në pranin e të pandehurit L. B dhe të prokurorit të shtetit Astrit Gashi me dt.13.1.2020 ka marrë dhe botërisht ka shpallë këtë :

**A K T GJ Y K I M**

**I pandehuri L. B i lindur me dt.... në P, rruga ... nr. 1, ku edhe tani jeton, i biri B dhe nënës V e gjinisë K , i njohur me dokument identifikues numër ..., ka të kryer shkollën fillore, i pa punë, i martuar baba i një fëmije ,i gjendjes së dobët ekonomike, kinse i pa dënuar më parë nga gjykata, egjiptian, Shtetas i Republikës së Kosovës , më parë i pa dënuar, gjendet në liri.**

**ËSHTË FAJTOR**

Për arsye se:

Me dt. 24.8.2018, rreth orës 19:40, në P , në lagjen ... , tjetrit i shkakton lëndime të lehta trupore , me pasoja të përkohshme për shëndet dhe atë të dëmtuarit N.M . P , në atë mënyrë që , ditën kritike pasi që i dëmtuari kishte shkuar në vendin e lartcekur për të luajt me top , aty kishte qenë edhe i pandehuri L , ku pas një fjalosje i pandehuri e godet me grusht në fytyrë të dëmtuarin , ku i shkakton lëndime të lehta trupore deh atë gërvishtje lëkurore të hundës dhe thyerje pa zhvendosje të kockës së hundës.

-me çka ka kryer vepre penale: lëndim i lehtë trupor nga neni 188 par 1 pika 1.4 të KPRK-së.

Prandaj gjykata të pandehurit konform nenit 41, 42, 49, 50,51,52, dhe nenit 188 par 1 pika 1.4 të KPRK-së. I SHQIPTON.

**DËNIM TË KUSHTËZUAR**

Në atë mënyrë që ia përcakton dënimin me burg në kohëzgjatje prej 6 muaj , e të cilin dënim i pandehuri fare nuk do ta vuaj nëse në afat prej 1 viti nuk kryen ndonjë vepër tjetër penale .

I pandehuri për shkak të gjendjes varfër ekonomike lirohet nga pagimi i shpenzimeve të procedurës penale.

I dëmtuari për realizimin e kërkesës pasurore juridike udhëzohet në kontest të rregullt civil .

**A r s y e t i m**

Prokuroria Themelore në Pejë me dt.01.10.2018 kundër të pandehurit L. B, ka ngritë aktakuzë PP/II. nr.1645/18, për vepër penale: lëndim i lehtë trupor nga neni 188 par 1 pika 1.4 të KPRK-së duke i propozuar gjykatës që pas përfundimit të shqyrtimit gjyqësorë të pandehurin ta shpallë fajtorë , ta dënoj sipas ligjit dhe ta obligoj në pagimin e shpenzimeve procedurale .

Në shqyrtimin fillestarë i pandehuri – pasi që paraprakisht i është lexuar aktakuza , është njoftuar me të drejtat dhe detyrimet procedurale dhe pasojat e pranimit përkatësisht të mos pranimit të fajësisë- e ka pranuar fajësinë dhe ka manifestuar keqardhje për atë që i ka ndodhur. Këtë pranim fajësie gjyqtari – pasi që paraprakisht e ka marrë pëlqimin e prokurorit të shtetit dhe të dëmtuarit , i bindur se pranim fajësinë i pandehuri e ka bërë ashtu siç e parasheh ligji – vullnetarisht dhe pa u ndikuar nga askush dhe në asnjë mënyrë -e ka pranuar .

Meqenëse i pandehuri e pranoj fajësinë gjyqtari kaloj në marrjen e vendimit lidhur me llojin dhe lartësinë e masës ndëshkuese , me ç rast i pati parasysh të gjitha rrethanat rënduese dhe lehtësuese. Rrethanë renduese në rastin konkret gjyqtari nuk ka gjetur , kurse nga ato lehtësuese ka çmuar : pranimin e sinqertë të fajësisë , pendimin e thellë për këtë gjë, qëndrimin korrekt në gjykatë, pa dënueshmërinë e mëparshme ,moshën e re të pandehurit ti cili në kohën e kryerjes së veprës penale i ka pas vetëm 18 vite e 3 muaj, faktin se i pandehuri me të dëmtuarin janë pajtuar dhe tani kanë raporte shumë të mira dhe veçanti gjendjes shumë të rëndë ekonomike- i pandehuri jeton me prindërit , me bashkëshorten dhe një fëmijë i cili sapo ka mbushur një muaj dhe që të gjithë janë të papunë , dhe kësisoj gjyqtari mendon se edhe me një vendim si në dispozitvin e aktgjykimit ndaj të pandehurit do të arrihet qëllimi i ndëshkimit i paraparë me neni 41 të KPK-së .

Vendimi mbi shpenzimet e procedurës penale dhe të paushallit gjyqësor është marrë konform nenit 453 të KPPRK-së.

Vendimi mbi udhëzimin e të dëmtuarit në kontestin e rregullt civil është marrë konform nenit 463 të KPPRK-së .

Nga sa u tha më lartë konform nenit 365 të KPPRK-së u vendos si më lartë.

Nga Gjykata Themelore në Pejë D.P. datë.13.1.2020.

Sekretarja juridike Gjyqtari

Gjyljeta Çorkadiu Sejdi Blakaj

KËSHILLA JURIDIKE

Kundër këtij aktgjykimi lejohet

Ankesa në afat prej 15 ditësh nga

Dita e marrjes , Gjykatës të Apelit në Prishtinë

E përmes kësaj Gjykate .